
07/07/2014

הכנסת התשע-עשרה
נוסח לא מתוקן

מושב שני
<פרוטוקול מס' 266>
מישיבת ועדת העבודה, הרווחה והבריאות
יום שני, ט' בתמוז התשע"ד (07 ביולי 2014), שעה 12:50
<סדר היום:>
<צו שירות הציבור (הגבלות לאחר פרישה) (רשימת תפקידים בפרקליטות המדינה ובמחלקת ייעוץ וחקיקה במשרד המשפטים שלגביהם יחולו הגבלות או איסורים נוספים לפי סעיפים 5א ו-5ב לחוק שירות הציבור (הגבלות לאחר פרישה), התשכ"ט-1969), התשע"ד-2014>
נכחו:

<חברי הוועדה:> 
חיים כץ – היו"ר
יעקב מרגי

<מוזמנים:> 
	עו"ד ד"ר חיים ויסמונסקי
	–
	ראש תחום חקיקה, משפט וטכנולוגיה, פרקליטת המדינה

	עו"ד דני חורין
	–
	ייעוץ וחקיקה, משרד המשפטים

	עו"ד יונתן נד"ב
	–
	ייעוץ וחקיקה, משרד המשפטים


<ייעוץ משפטי: >
ענת מימון
<מנהלת הוועדה:>
וילמה מאור
<רישום פרלמנטרי:>
אהובה שרון – חבר המתרגמים
<צו שירות הציבור (הגבלות לאחר פרישה) (רשימת תפקידים בפרקליטות המדינה ובמחלקת ייעוץ וחקיקה במשרד המשפטים שלגביהם יחולו הגבלות או איסורים נוספים לפי סעיפים 5א ו-5ב לחוק שירות הציבור (הגבלות לאחר פרישה)), התשכ"ט-1969), התשע"ד-2014>
<היו"ר חיים כץ:>
צהרים טובים. יום שני בשבוע, ט' בתמוז, ה-7 ביולי 2014 ואני פותח את ישיבת ועדת העבודה, הרווחה והבריאות. על סדר היום צו שירות הציבור (הגבלות לאחר פרישה) (רשימת תפקידים בפרקליטות המדינה ובמחלקת ייעוץ וחקיקה במשרד המשפטים שלגביהם יחולו הגבלות או איסורים נוספים לפי סעיפים 5א ו-5ב לחוק שירות הציבור (הגבלות לאחר פרישה)), התשכ"ט-1969), התשע"ד-2014.

<ענת מימון:>
למעשה הצו הזה שמובא בפנינו הוא צו שהובא על ידי שרת המשפטים ואנחנו קובעים את רשימת התפקידים לגביהם יחולו הגבלות ואיסורים נוספים שנקבעים לפי סעיף 5א לחוק. יש כאן גם רשימה נוספת של סוגי תפקידים ומשרות שחייבים בחובת דיווח לממונה לגבי הרצון לגבי משרה או תפקיד, לרכוש זכות בעסק לתקופת הגבלות של שלוש שנים. יש את הרשימה שמוצעת לגבי תפקידים שממלאים בפרקליטות המדינה.

נקריא את התפקידים לגביהם זה יחול.

בתוקף סמכותי לפי סעיפים 5א ו-5ב לחוק שירות הציבור (הגבלות לאחר פרישה) התשכ"א-1969 (להלן – החוק), על פי הצעת היועץ המשפטי לממשלה ובאישור ועדת העבודה, הרווחה והבריאות של הכנסת לפי סעיף 5א(ב) לחוק, אני מצווה לאמור:

1. רשימת תפקידים לעניין סעיף 5א לחוק
רשימת התפקידים בפרקליטות המדינה ובמחלקת ייעוץ וחקיקה במשרד המשפטים, שלגביהם יחולו הגבלות או איסורים לפי סעיף 5א לחוק, מפורטת בתוספת הראשונה.

2. סוגי תפקידים או משרות לעניין סעיף 5ב לחוק
סוגי התפקידים או המשרות, הכלולים ברשימת התפקידים שבתוספת הראשונה, שלגביהם תחול חובת דיווח לפי סעיף 5ב לחוק, מפורטים בתוספת השנייה.

תוספת ראשונה

(תקנה 2)

1. היועץ המשפטי לממשלה.
2. פרקליט המדינה, משנה לפרקליט המדינה, פרקליט מחוז וכל פרקליט אחר מפרקליטות המדינה ומפרקליטות המחוז.
3. משנה ליועץ המשפטי לממשלה (פלילי).
4. ראש אשכול פשיעה חמורה במחלקת ייעוץ וחקיקה (פלילי) וכל עורך דין אחר באשכול העוסק בתיקי פשיעה חמורה.
5. ראש אשכול עונשין במחלקת ייעוץ וחקיקה (פלילי) וכל עורך דין אחר באשכול העוסק בתיקי האזנות סתר.
תוספת שנייה

(תקנה 3)

1. היועץ המשפטי לממשלה.
2. משנה ליועץ המשפטי לממשלה (פלילי).
3. פרקליט המדינה.
4. משנה לפרקליט המדינה (עניינים פליליים).
5. משנה לפרקליט המדינה (תפקידים מיוחדים).
6. משנה לפרקליט המדינה (אכיפה כלכלית משולבת).
7. פרקליט מחוז הצפון.
8. פרקליט מחוז חיפה (פלילי).
9. פרקליט מחוז ירושלים (פלילי).
10. פרקליט מחוז המרכז.
11. פרקליט מחוז תל אביב (פלילי).
12. פרקליט מחוז תל אביב (מיסוי וכלכלה).
13. פרקליט מחוז הדרום (פלילי).
14. מנהל המחלקה הפלילית בפרקליטות המדינה.
15. מנהל המחלקה לאכיפת דיני מקרקעין בפרקליטות המדינה.
16. מנהל המחלקה הכלכלית בפרקליטות המדינה.
17. מנהל המחלקה הבין-לאומית בפרקליטות המדינה.
18. מנהל המחלקה לחקירות שוטרים.
19. מנהל המחלקה הפיסקאלית.
<היו"ר חיים כץ:>
אתם רוצים להגיד משהו?

<חיים ויסמונסקי:>
לא. אנחנו מבקשים מהוועדה לאשר את הצו.

<היו"ר חיים כץ:>
מי בעד אישור הצו כפי שהוקרא?

הצבעה

בעד –  פה אחד
הצו אושר פה אחד

<היו"ר חיים כץ:>
כל חברי הכנסת הנוכחים, והם שניים במספר, אישור את הצו. 

תודה רבה. הישיבה נעולה.

<הישיבה ננעלה בשעה 12:53.>
